
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus Narva Paemurru Spordikooli taotlus palvega võimaldada Narva Koorikooli spordisaali tasuta kasutamiseks NPSK õppurite õppetegevuslikel eesmärkidel. Spordisaali kasutamise ajavahemik on 01.09.2009-01.09.2010. Koorikooli juhatus on andnud ka oma nõusoleku spordisaali kasutusse andmiseks antud ajavahemikul.
Spordisaali kasutamise graafik kooskõlastatakse Narva Koorikooli juhatusega.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.1 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult linnavalitsuse struktuuriüksustele.
3. Otsus

Lubada Narva Paemurru Spordikoolile, registrikood 75024449, tasuta kasutada Narva Koorikooli hoones Narvas, aadressil 26. juuli tn 9 asuv spordisaal NPSK õppurite õppetegevuse korraldamiseks ajavahemikul 01.09.2009-01.09.2010 Narva Koorikooli juhatusega kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

